Ir-Regolament tal-Kunsill (KE) Nru 281/96
ta’ l-14 ta’ Frar 1996
li jemenda l-Annessi I, II u III għar Regolament tal-Kunsill (KEE) Nru 2377/90 li jistabilixxi kull proċedura tal-Komunità għat-twaqqif ta’ limiti massimi ta’ residwu fuq prodotti mediċinali veterinarji f’oġġetti ta’ l-ikel li ġejjin mill-annimali
(Test b’rilevanza ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru. 2377/90 tas-26 ta’ Ġunju 1990 li jistabilixxi kull proċedura tal-Komunità għat-twaqqif tal-limiti massimu ta’ residwu ta’ prodotti mediċinali veterinarji f’oġġetti ta’ l-ikel [1], kif l-aħħar emendat mir-Regolament tal-Kummissjoni (KE) Nru. 2804/95 [2] u b’mod partikolari l-Artikoli 6, 7 u 8 dwar dan,
Billi, b’mod konformi mar-Regolament (KEE) Nru. 2377/90, limiti massimu ta’ residwu jridu jiġu stabbiliti progressivament għal kull sustanza farmakoloġikament attiva li hi wżata fil-Komunità fi prodotti mediċinali veterinarji maħsuba għat-teħid minn annimali li jipproduċu l-ikel;
Billi limiti massimu ta’ residwu għandhom jiġu mwaqqfa wara eżami fi ħdan il-Komunità għall-Prodotti Mediċinali Veterinarji ta’ l-informazzjoni rilevanti kollha li tikkonċerna s-sigurtà ta’ residwi tas-sustanza kkunċernata għall-konsumatur f’oġġetti ta’ l-ikel li ġejjin minn annimali u l-impatt ta’ residwi fuq l-ipproċessar industrijali ta’ oġġetti ta’ l-ikel.
Billi, fit twaqqif tal-limiti massimu ta’ residwu għal residwi ta’ prodotti mediċinali veterinarji f’oġġetti ta’ l-ikel li ġejjin minn annimali, huwa meħtieġ li tiġi speċifikata l-ispeċi ta’ l-annimali li fihom residwi jistgħu ikunu preżenti, il-livelli li jista’ jkun preżenti f’kull wieħed mit-tessuti tal-laħam rilevanti miksuba mill-annimal ittrattat (tessut bersal) u n-natura tar-residwu li hi rilevanti għall-kontroll ta’ residwi (residwu markatur);
Billi, għall-kontroll ta’ residwi, kif ipprovdut f’leġislazzjoni xierqa tal-Komunità, limiti massimu ta’ residwu għandhom normalment jiġu stabbiliti għat-tessuti bersalji ta’ fwied jew kliewi; Billi, madankollu, il-fwied u l-kliewi huma ta’ spiss imneħħija mill-karkassi li jispustaw fil-kummerċ internazzjonali, u limiti massimu ta’ residwu għandhom għalhekk dejjem ikunu stabbiliti għall-tessuti ta’ muskolu jew grass;
Billi, fil-każ ta’ prodotti mediċinali veterinarji maħsuba għall-użu f’għasafar li jbidu, annimali li jagħmlu l-ħalib jew żunżan li jagħmlu l-għasel, limiti massimu ta’ residwu jridu jiġu stabbiliti għall-bajd, ħalib jew għasel;
Billi tertaċiklina, oxitetraċiklina, klorotetreċiklina u kull sustanza li tappartjeni għall-grupp sulfonamida għandha tiġi mdaħħla fl-Anness I tar-Regolament (KEE) Nru. 2377/90;
Billi, sabiex tippermetti għat-tlestija ta’ l-istudji xjentifiċi li għaddejjin, it-tul tal-validità tal-limiti massimi ta’ residwu proviżorji mfissra qabel fl-Anness għar-Regolament (KEE) Nru. 2377/90 għandu jiġi estiżi għal trimethoprim;
Billi kull perijodu ta’ 60 jum għandu jiġi permess qabel id-dħul fis-seħħ ta’ dan ir-Regolament sabiex jippermetti lill-Istati Membri biex jagħmlu kull bidla li tista’ tkun meħtieġa għall-awtroiżżazzjonijiet biex tqiegħed l-prodotti mediċinali veterinarji kkonċernati fis-suq li ġew mogħtija b’mod konformi mad-Direttiva tal-Kunsill 81/851/KEE [3], kif emendata bid-Direttiva 93/40/KEE [4] biex jittieħed akkont tad-dispożizzjonijiet ta’ dan ir-Regolament;
Billi l-miżuri li għalihom hemm provdut f’dan ir-Regolament huma konformi mal-fehmiet tal-Kumitat Permanenti fuq Prodotti Mediċinali Veterinarji,
ADDOTTAT DAN IR-REGOLAMENT:
L-Artikolu 1
L-Annessi I u III tar-Regolament (KEE) Nru. 2377/90 huma minn hawn emendat kif stabbilit fl-Anness hawnhekk.
L-Artikolu 2
Dan ir-Regolament għandu jidħol fis-seħħ fis-sittin ġurnata ta’ wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament jorbot fl-intier tiegħu u huwa applikabbli b’mod dirett f’kull Stat Membru.
Magħmul fi Brussel, fl-14 ta’ Frar 1996.